Franz Dantone

Franz Dantone, nasciù sciche Franz Pascalin y dit nce Francesco Dantone Pascalin (* 23 nuvëmber 1839;† 2 merz 1909) ie stat n fotograf dla Val de Fascia.
 Vita 
Dantone ie nasciù da na puera familia de paures ma bele a 20 ani a'l ulù ji tl foresto per se cialé l mond. Ti primes laurovel sciche muradëur y da tisler ma prësc al scumencià a se nteressé de fotografia che fova ntlëuta zeche scialdi de nuef. A Augsburg y Minca y te truepesc posc ora per l'Europa al mparà lauran l ert dl fotograf. Ntëur l 1850 sen iel inò unit a cësa a Gries te Fascia, ulache l messova ncé fé de autri mestieres per se tré l viver. L jiva dlonch ora per la montes dl Tirol a fé fotos y chëstes ovel nce mustrà te doi mostres a Salzburg y a Dispruch ala fin dl 800. Ora de fé si lëur à Dantone laurá truep per la lies. L ie stat fundadëur di destudafuech de Cianacei, fundadëur dla sezion locala dl Deutscher und Österreichischer Alpenverein (DÖAV) tl 1890, se al cruzià de fé su y mëter a ji tl 1895/1896 la utia Contrin sota la Marmolada ulache l à vivù nce i ultimi ani de si vita. Tl 1906 se al mpegnà de fé su na utia sun Ciadenat sënza avëi pedù udëi l resultat de si mpëni. Ël fova scialdi cunesciù ora de ca y n gran amich dl scritëur Karl Felix WolffUlrike Kindl: Zum Problem der Quellenlage zu K.F. Wolffs Dolomiten-Sagen.Rut Bernardi: Karl Felix Wolff und die Literatur der Dolomitenladiner.. Ël fova nce lià cun la Union di Ladins de Dispruch. Si mpëni per l Tiroler VolksbundTiroler Volksbund. Calënder de Gherdëina 1914, pl. 33. fova grand per defënder la minoranzesIrredentistische Erfolge Innsbrucker Nachrichten.  1907 pl. 1..

Ël fova maridà cun Maria Unterhauser sënza che i ebe pedù avëi muntons.

L'Istitut Culturel Ladin a San Jan à na gran culezion de fotos dl Dantone.

A Cianacei iel na streda ntituleda a Franz Dantone.

 Fotos de Dantone  

 Notes 

 Bibliografia 
 Chiocchetti Nadia: Nosta Jent. Persones y personalités dla Ladinia. Union Generela di Ladins dles Dolomites. pl. 34-35 ISBN 88 901703 4 4.
 Dantone F. - Artoni C. - Pellegrinon B. (a cura di): La Val di Fassa a fine Ottocento. Nuovi Sentieri, Belluno 2001.
 Vittorio Sella - Ascensioni Fotografiche - Aufstieg in Bildern. Comune di Bolzano, Gemeinde Bozen 2002, pl. 81-83.

 Cëla nce 
 Fotos de Franz Dantone sun Commons
 Mostra de Claus Soraperra sun Franz Dantone.
 Franz Dantone su Instagram.
 Mizacoles de istoria sun Franz Dantone - Cunteda de Fernando Brunel per la Union di Ladins

Dantone, Franz
Dantone, Franz
Dantone, Franz